
1. VISPĀRĪGĀ INFORMĀCIJA

0.1. [bookmark: _Toc208892177]Iepirkuma identifikācijas numurs: ŠN 2025/19-FAP.
0.2. [bookmark: _Toc208892178]Iepirkuma veids: Iepirkums saskaņā ar Publisko iepirkumu likuma (turpmāk- PIL) 10.panta pirmo daļu.
0.3. Informācija par pasūtītāju:
	Pasūtītājs:
	VSIA „Šampētera nams”

	Reģistrācijas Nr.:
	50003000771

	Adrese:
	Ventspils iela 53-2, Rīga, LV-1002

	Tālrunis:
	+371 67808824

	E-pasts:
	info@sampeteranams.lv

	Tīmekļa vietne:
	http://sampeteranams.lv/

	[bookmark: _Hlk39593113]Pircēja profils
	https://www.eis.gov.lv/EKEIS/Supplier/Organizer/434

	Līgumslēdzēji
	VSIA „Šampētera nams”


0.4. [bookmark: _Toc208892183]Kontaktpersona: VSIA “Šampētera nams” Tehniskais direktors Edgars Bušs, tālr. Nr. +371 26446334, e-pasta adrese: edgars.buss@sampeteranams.lv 
0.5. Piedāvājuma noformēšana un iesniegšana.
Piedāvājums jāiesniedz elektroniski Elektronisko iepirkumu sistēmas (turpmāk–EIS)  e-konkursu apakšsistēmā, ievērojot šādas Pretendenta izvēles iespējas: 
0.5.1. izmantojot EIS e-konkursu apakšsistēmas piedāvātos rīkus, aizpildot minētās   sistēmas e-konkursu apakšsistēmā šā iepirkuma sadaļā ievietotās formas; 
0.5.2. elektroniski aizpildāmos dokumentus elektroniski sagatavojot ārpus EIS e-  konkursu apakšsistēmas un augšupielādējot sistēmas attiecīgajās vietnēs   aizpildītas PDF formas, t.sk. ar formā integrētajiem failiem (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem); 
0.6. Sagatavojot piedāvājumu, Pretendents ievēro, ka:
0.6.1. Prasītos dokumentus Pretendents pēc saviem ieskatiem ir tiesīgs iesniegt   elektroniskā formā, gan parakstot ar EIS piedāvāto elektronisko parakstu, gan parakstot ar drošu elektronisko parakstu un reizē ar EIS parakstu.
0.6.2. Piedāvājums jāiesniedz latviešu valodā, kvalitāti apliecinošie dokumenti (piemēram, sertifikāti) var tikt iesniegti citā valodā ar pievienotu Pretendenta apliecinātu tulkojumu latviešu valodā.  
0.6.3. Ja Pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja dokumenta kopija nav apliecināta atbilstoši šajā apakšpunktā minēto normatīvo aktu prasībām, Pasūtītājs, ja tam rodas šaubas par iesniegtā dokumenta kopijas autentiskumu, PIL 41.panta piektās daļas kārtībā var pieprasīt, lai Pretendents uzrāda dokumenta oriģinālu vai iesniedz apliecinātu dokumenta kopiju.
0.6.4. Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas EIS e-konkursu apakšsistēmas šā iepirkuma sadaļā) ietvertos nosacījumus. 
0.6.5. Iesniegtie piedāvājumi, izņemot, ja Pretendents piedāvājumu atsauc, paliek Pasūtītāja īpašumā. 
0.6.6. Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
0.6.7. Pretendenta pieteikumu paraksta persona, kurai ir tiesības pārstāvēt Pretendentu vai tās pilnvarota persona. Pilnvara ir jāiesniedz kopā ar piedāvājumu.
0.6.8. Ja piedāvājumu iepirkumam iesniedz personu apvienība, visi apvienības dalībnieki paraksta gan pieteikumu, gan tehnisko, gan finanšu piedāvājumu. Gadījumā, ja pieteikumu, tehnisko un finanšu piedāvājumu paraksta viens no apvienības dalībniekiem, piedāvājumam jāpievieno pārējo personu apvienības dalībnieku izdotu pilnvaru oriģināli vai to apliecinātas kopijas. 
0.6.9. Ja piedāvājumu iesniedz personu apvienība, piedāvājumā norāda personu, kura pārstāv personu apvienību, kā arī minētās personas atbildības apjomu. Šo informāciju ar parakstu apliecina visi personu apvienības dalībnieki. 
0.6.10. Pretendents sedz visus izdevumus, kas saistīti ar piedāvājuma sagatavošanu un iesniegšanu Pasūtītājam. Pasūtītājs neuzņemas atbildību par Pretendenta izmaksām piedāvājuma sagatavošanai un iesniegšanai neatkarīgi no iepirkuma rezultāta.       
0.7. Informācijas apmaiņas kārtība:
0.7.1. nolikums, nolikuma grozījumi un atbildes uz ieinteresēto piegādātāju jautājumiem ir publiski pieejamas Pasūtītāja pircēja profilā pie attiecīgā iepirkuma.
0.7.2. ieinteresētais piegādātājs EIS e-konkursu apakšsistēmā šī iepirkuma sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[footnoteRef:2] [2:  Informāciju par to, kā ieinteresētais piegādātājs var reģistrēties par Nolikuma saņēmēju sk. https://www.eis.gov.lv/EIS/Publications/PublicationView.aspx?PublicationId=883.] 

0.7.3. ja iepirkuma nolikumā tiek konstatētas pretrunas ar publisko iepirkumu regulējošo tiesību aktu prasībām, piemēro publisko iepirkumu regulējošo tiesību aktu nosacījumus;
0.7.4. iepirkuma komisija (turpmāk- komisija) un ieinteresētais piegādātājs vai Pretendents ar informāciju apmainās PIL noteiktajā kārtībā, izmantojot elektroniskos saziņas līdzekļus, t.sk. ar elektronisko parakstu parakstīto dokumentu sūtīšanai un saņemšanai. Mutvārdos sniegtā informācija iepirkuma ietvaros nav saistoša; 
0.7.5. paziņojumu par iepirkuma dokumentācijas grozījumiem u.c. izmaiņām ieinteresētās personas, kas reģistrējušās kā nolikuma saņēmēji, saņem uz norādītajām e-pasta adresēm. 
0.7.6. ja ieinteresētais piegādātājs ir laikus pieprasījis papildus informāciju, komisija to sniedz 5 (piecu) darba dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām;
0.7.7. Ieinteresētais piegādātājs jautājumus par atklāta konkursa nolikuma noteikumiem uzdod rakstiskā veidā, adresējot tos komisijai un iesniedz EIS e-konkursu apakšsistēmā, vai nosūtot tos elektroniski uz elektroniskā pasta adresi: iepirkumi@sampeteranams.lv.    
0.8. Piedāvājuma iesniegšanas vieta, datums, laiks un kārtība.
0.8.1. Pretendents piedāvājumu iesniedz EIS e-konkursu apakšsistēmā, EIS sistēmā norādītajā termiņā. 
0.8.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām. 
0.8.3. Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam. 
0.8.4. Pasūtītājs līdz piedāvājumu iesniegšanas termiņa beigām var papildināt, izdarīt grozījumus iepirkuma procedūras dokumentos, ja tādējādi netiek būtiski mainītas tehniskās specifikācijas vai citas prasības, kvalifikācijas vai citas prasības.
0.8.5. Pasūtītājs ir tiesīgs pagarināt noteikto piedāvājumu iesniegšanas termiņu, publicējot paziņojumu par grozījumiem, iepirkuma procedūras izbeigšanu vai pārtraukšanu. Piedāvājumu iesniegšanas minimālais termiņš pēc dienas, kad paziņojumu par izmaiņām vai papildu informāciju iesniegts Iepirkumu uzraudzības birojam ir ne īsāks par septiņām dienām.
0.9. Piedāvājuma atvēršana:
0.9.1. Piedāvājumu atvēršanas sanāksme notiek EIS sistēmā norādītajā datumā un laikā, ievērojot normatīvajos aktos noteikto kārtību; 
0.9.2. Iesniegto piedāvājumu atvēršanas procesam var sekot līdzi arī tiešsaistes režīmā EIS e-konkursu apakšsistēmā;
0.9.3. Piedāvājumu atvēršana ir uzskatāma par atklātu, jo piedāvājumu atvēršanas protokols pēc piedāvājumu atvēršanas tiks publicēts pircēja profilā.

1. [bookmark: _Toc208629466][bookmark: _Toc208892190][bookmark: _Toc64201279][bookmark: _Toc64201427][bookmark: _Toc64201622][bookmark: _Toc64264071][bookmark: _Toc65454240][bookmark: _Toc65862770][bookmark: _Toc65956609][bookmark: _Toc65967968][bookmark: _Toc72766065][bookmark: _Toc73116765]INFORMĀCIJA PAR IEPIRKUMA PRIEKŠMETU 

1.1. Iepirkuma priekšmets: diennakts fiziskās apsardzes nodrošināšana, tehniskās apsardzes nodrošināšana un apsardzes tehnisko sistēmu (tehniskās apsardzes signalizācijas sistēmas iekārtu, ugunsdrošības signalizācijas sistēmas iekārtu, videonovērošanas sistēmas iekārtu un durvju piekļuves kontroles sistēmas iekārtu) apkalpošanas pakalpojumu sniegšana VSIA “Šampētera nams” apsaimniekotajos objektos - Skolas ielā 28, Rīgā, Fridriķa ielā 9, Rīgā, Varakļānu ielā 2, Rīgā, Varakļānu ielā 1A, Rīgā  un  Varakļānu ielā 1B, Rīgā.
1.2. Iepirkuma nomenklatūra (CPV kods): 79710000-4 „Apsardzes pakalpojumi”.
1.3. Iepirkuma priekšmets ir sadalīts 2 (divās) daļās. Pretendents var iesniegt piedāvājumu par katru daļu atsevišķi vai abām daļām kopā: 
1.3.1. 1.daļa:	Fiziskās apsardzes, tehniskās apsardzes un apsardzes tehnisko sistēmu apkalpošanas pakalpojumu nodrošināšana Skolas ielā 28, Rīgā;
1.3.2.  2.daļa: Fiziskās apsardzes, tehniskās apsardzes un apsardzes tehnisko sistēmu apkalpošanas pakalpojumu nodrošināšana Fridriķa ielā 9, Varakļānu ielā 2, Varakļānu ielā 1A un  Varakļānu ielā 1B, Rīgā.
1.4. Objekta apsekošana: Lai piegādātāji precīzi varētu izprast iepirkuma priekšmeta (objekta) saturu, spētu kvalitatīvi sagatavot piedāvājumu, veikt izmaksu aprēķinus un pilnībā saprast visus apstākļus, kas ietekmē vai varētu ietekmēt līgumcenas noteikšanu un darbu izpildi, iepirkuma veicējs nosaka objekta apsekošanu par obligātu nosacījumu, lai piedalītos iepirkuma procedūrā. 
1.5. Pasūtītājs nodrošina objekta apsekošanu visiem ieinteresētajiem piegādātājiem: 2025.gada 11.septembrī, plkst. 10.00, Skolas ielā 28, Rīgā, un plkst. 11.00 Fridriķa ielā 9, Varakļānu ielā 2, Varakļānu ielā 1A un Varakļānu ielā 1B, Rīgā.  Pēc ieinteresētā piegādātāja lūguma līdz piedāvājuma iesniegšanas termiņam objekta apsekošana iespējama arī citā laikā darba dienās.
1.6. Par apsekošanu 2.5. punktā minētajā laikā iepriekš jāinformē, un  apsekošanas laiku iepriekš jāsaskaņo ar līgumslēdzēja kontaktpersonu: Edgars Bušs, tālr. Nr. +37126446334, e-pasta adrese: edgars.buss@sampeteranams.lv 
1.7. Ierodoties uz apskati, ieinteresētā piegādātāja pārstāvis uzrāda ieinteresētā piegādātāja izdotu pilnvaru veikt ēkas apskati savā vārdā un personai ir vismaz trešās kategorijas speciālā atļauja pieejai valsts noslēpuma objektiem.
1.8. [bookmark: _Hlk39841401]Nolikuma 2.3. punktā norādīto objektu apskate ir obligāta, par apskates faktu tiek sagatavots apliecinājums par objekta apskati (nolikuma 6.pielikums).
1.9. Ieinteresētajiem Pretendentiem ir iespēja saņemt Pasūtītāja tehnisko specifikāciju objekta apsekošanas laikā, iepriekš apliecinot tiesības piekļūt ierobežotas pieejamības informācijai. 
1.10. Lai apliecinātu piekļuves tiesības tehniskajai specifikācijai, Pretendents iesniedz nolikuma 3.4.4. punktā minēto sertifikāta kopiju, oriģinālu uzrādot objekta apsekošanas laikā, pret parakstu saņemot tehnisko specifikāciju, vienlaikus iesniedzot Pasūtītāja kontaktpersonai rakstisku Pretendenta apliecinājumu, kurā Pretendents apliecina, ka iegūtā tehniskā specifikācija pēc Pasūtītāja iepirkumā pieņemtā lēmuma spēkā stāšanās 5 (piecu) darbdienu laikā tiks atgriezta Pasūtītājam vai iznīcināta.
1.11. Plānotais iepirkuma līguma izpildes termiņš: 36 mēneši no līguma noslēgšanas. Puses savstarpēji vienosies par konkrētu pakalpojuma uzsākšanas laiku.
1.12. Iepirkuma līguma izpildes vieta: Rīgas pilsētas teritorijā.
1. PRETENDENTAM IZVIRZĪTĀS KVALIFIKĀCIJAS PRASĪBAS, IESNIEDZAMIE DOKUMENTI

2.1. Iepirkumā var piedalīties piegādātāji PIL 1. panta 22. punkta izpratnē, kuri ir iesnieguši nolikumā minētos dokumentus.  Piedalīšanās iepirkumā ir pretendenta brīvas gribas izpausme.
2.2. Ja piedāvājumu iesniedz piegādātāju apvienība, tad atbilstību kvalifikācijas prasībām, pretendents kā piegādātāju apvienība var apliecināt kopumā (piemēram, prasību par nepieciešamo finanšu apgrozījumu var apliecināt tikai viens no piegādātāju apvienības dalībniekiem vai arī vairāki dalībnieki kopumā u.tml.). Ja pretendents iesniedz piedāvājumu kā piegādātāju apvienība, tad apvienības dalībniekiem ir jābūt atbildīgiem par iepirkuma līguma izpildi un jāpierāda pasūtītājam, ka to rīcībā būs nepieciešamie resursi, iesniedzot piegādātāju apvienības dalībnieku apliecinājumu vai vienošanos par sadarbību konkrētā līguma izpildē.
2.3.  Apliecinājumā vai vienošanās jāiekļauj šāda informācija:
2.3.1. piegādātāju apvienības nosaukums (kas ir arī pretendenta nosaukums) un apvienības faktiskā adrese;
2.3.2. piegādātāju apvienības dibināšanas mērķis un darbības (spēkā esamības) termiņš;
2.3.3. apliecinājums, ka piegādātāju apvienība un tās dalībnieku sastāvs paliks nemainīgs līdz iepirkuma  beigām;
2.3.4. informācija par piegādātāju apvienības dalībnieku atbildību iepirkuma līguma izpildes gadījumā, norādot katra dalībnieka līguma darbu daļu un tās līgumcenu, atbildības apmēru, norādot atbildību par saimnieciskajām un finansiālajām darbībām;
2.3.5. apliecinājums, ka dalībnieki, uz kuru saimnieciskajām un finansiālajām iespējām piegādātāju apvienība balstās ir solidāri atbildīgi par iepirkuma līguma izpildi gadījumā, ja pretendentam tiks piešķirtas līguma slēgšanas tiesības;
2.3.6. informācija par piegādātāju apvienības vadošo dalībnieku un personu, kas apvienību pārstāv iepirkumā. Ja nav norādīta persona, kura pārstāv piegādātāju apvienību iepirkumā, tad visi piegādātāju apvienības dalībnieki paraksta pieteikumu iepirkumam;
2.3.7. pilnvarojumu dalībniekam, kurš tiesīgs rīkoties visu apvienības dalībnieku vārdā un to vietā, norādot dalībnieka pilnvarotās personas ieņemamo amatu, vārdu un uzvārdu;
2.3.8. apliecinājumu par to, ja apvienībai tiks piešķirtas līguma slēgšanas tiesības, tā 5 (piecu) darbdienu laikā no pasūtītāja nosūtītā uzaicinājuma parakstīt iepirkuma līgumu paziņošanas (saņemšanas) dienas pēc savas izvēles izveidos personālsabiedrību un reģistrēs Latvijas Republikas Uzņēmumu reģistra Komercreģistrā vai noslēgs sabiedrības līgumu, vienojoties par apvienības dalībnieku atbildības sadalījumu, paredzot solidāru atbildību par līguma izpildi dalībniekiem, uz kuru saimnieciskajām un finansiālajām iespējām piegādātāju apvienība balstās.
2.3.9. Iepirkuma veicējs izslēdz pretendentu no dalības iepirkuma procedūrā, ja uz pretendentu, kuram piešķiramas līguma slēgšanas tiesības ir attiecināmi PIL 42. panta otrajā daļā minētie Pretendentu izslēgšanas nosacījumi attiecināmas sankcijas pēc Starptautisko un Latvijas Republikas nacionālo sankciju likuma.
2.3.10. Lai pārliecinātos, ka uz Pretendentiem, kuriem būtu piešķiramas iepirkuma līguma slēgšanas tiesības, neattiecas PIL 42. panta otrajā daļā minētie Pretendentu izslēgšanas noteikumi, iepirkuma komisija iegūst informāciju PIL 42. pantā noteiktajā kārtībā. Šajā punktā minēto pārbaudi, komisija veic tikai Pretendentam, kuram būtu piešķiramas iepirkuma līguma slēgšanas tiesības. Gadījumā, ja uz pretendentu attiecas kāds no PIL 42. panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem izslēgšanas gadījumiem, tas norāda to piedāvājumā, un, ja tiek atzīts par tādu, kuram būtu piešķiramas līguma slēgšanas tiesības, tas ir tiesīgs iesniegt pierādījumus uzticamības nodrošināšanai, saskaņā ar PIL 43.pantu.
2.3.11. PIL 42. panta otrajā daļā (1., 2., 3., 4., 5., 6., 7., 10., 11., 12., 13. un 14. punktā) minētie izslēgšanas nosacījumi attiecas uz jebkuru no personām, kas minētas PIL 42. panta 3.daļas 1., 2. un 3. punktā.
2.3.12. PIL 42. panta otrajā daļā (1., 2. un 3. punktā) minētie izslēgšanas nosacījumi attiecas uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē.
2.3.13. PIL 42. panta otrajā daļā (1., 2. un 11. punktā) minētie izslēgšanas nosacījumi attiecas uz pretendenta patieso labuma guvēju.

2.4. Atlases prasības un iesniedzamie dokumenti:
	Nr.pk.
	Prasības
	Iesniedzamie dokumenti

	3.4.1
	Pretendenta apliecinājums par piedalīšanos iepirkumā, kas jāparaksta pretendenta pārstāvim ar pārstāvības tiesībām vai tā pilnvarotai personai.
	Pieteikums dalībai iepirkumā (nolikuma 1.pielikums).
Pieteikumu par piedalīšanos iepirkumā paraksta Pretendenta pārstāvis ar pārstāvības tiesībām vai tā pilnvarotā persona.
Gadījumā, ja pieteikumu un/vai piedāvājumu paraksta Pretendenta pilnvarotā persona, pieteikumam pievieno atbilstoši pilnvarojumu apliecinošu dokumentu.
Ja Pretendents ir piegādātāju apvienība un sabiedrības līgumā nav atrunātas pārstāvības tiesības vai nav izsniegta pilnvara pieteikuma dalībai iepirkumā oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

	3.4.2.






	Pretendents un tā norādītie apakšuzņēmēji spēkā esošajos normatīvajos aktos noteiktajos gadījumos un kārtībā ir reģistrēti Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs.

Ja Pretendents ir personu apvienība, tad šī prasība attiecināma uz katru personu apvienības dalībnieku;

Ja piedāvājumu iesniedz personālsabiedrība, tad šī prasība attiecināma uz personālsabiedrību un atsevišķi uz katru personālsabiedrības biedru.

	Pretendentu (personu apvienības dalībnieku, personālsabiedrības, personālsabiedrības biedru) un tā norādīto apakšuzņēmēju, kas reģistrēti Latvijas Republikas Uzņēmumu reģistra Komercreģistrā, reģistrācijas faktu komisija pārbauda Uzņēmumu reģistra tīmekļvietnē. 

Pretendentiem (personu apvienības dalībniekiem, personālsabiedrībai, personālsabiedrības biedriem) un tā norādītiem apakšuzņēmējiem, kas reģistrēti ārvalstīs – jāiesniedz komersanta reģistrācijas apliecības kopija vai līdzvērtīgas iestādes izdots dokuments, kas ir atbilstošs attiecīgās valsts normatīviem aktiem. 
Ja tādas nav (reģistrācijas valsts normatīvais regulējums neparedz reģistrācijas apliecības izdošanu), tad iesniedz informāciju par Pretendenta reģistrācijas Nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu), vai norāda precīzu iestādes tīmekļa vietnes adresi, kur attiecīgu informāciju var pārbaudīt.

	3.4.3.
	Pretendentam ir Latvijas Republikas Valsts policijas izsniegta spēkā esoša speciālā atļauja (licence) apsardzes darbības veikšanai, kurā paredzēta:
1) fiziskās apsardzes pakalpojumu sniegšana; 
2) tehniskās apsardzes pakalpojumu sniegšana;
3) apsardzes tehnisko sistēmu ierīkošanai.
Pretendentam var būr atsevišķa licence, katrai no norādītajām apsardzes darbībām.
	Iepirkuma komisija reģistrācijas faktu pārbaudīs Apsardzes darbības reģistrā.


	3.4.4.
	Pretendentam (kā arī Pretendenta apakšuzņēmējiem):
-ir vismaz 3.kategorijas industriālās drošības sertifikāts ar tiesībām pretendēt uz pasūtījuma izpildi, kur nepieciešams izmantot konfidenciālus valsts noslēpuma objektus (“KONFIDENCIĀLI”)
	Attiecīgo dokumentu (industriālās drošības sertifikāta un atļauju) kopijas.
Piezīme. Vismaz 3.kategorijas speciālās atļaujas ir nepieciešamas visām pretendenta personām (pretendenta un/vai tā apakšuzņēmēja speciālistiem), kuras veiks iepirkuma priekšmetā iekļautos darbus pakalpojuma izpildes vietā, kurai ir noteikts attiecīgais informācijas aizsardzības statuss.

	3.4.5.
	Pretendentam pēdējo 3 (trīs) gadu laikā (2022., 2023., 2024.) un 2025.gadā līdz piedāvājuma iesniegšanai ir noslēgti vismaz 3 (trīs) līgumi par apsardzes pakalpojumiem, sniedzot pakalpojumus nepārtraukti vismaz 12 mēnešus, no kuriem:
1) vismaz 2 (divu) līgumu ietvaros fiziskās un tehniskās apsardzes pakalpojumi sniegti ēkā, kas ir  III  grupas publiska ēka[footnoteRef:3], un kuras platība ir ne mazāka par 2 000 m2; [3:  Administratīvā ēka ir ēku grupa, kas paredzēta radīt darba vidi valsts, ekonomisko, sabiedrisko organizāciju un institūciju administratīvajam darbam. 
] 

2) vismaz 1 (viena) līguma ietvaros fiziskās un tehniskās apsardzes pakalpojumi sniegti objektā, kurā  apsardzes komersantam nepieciešams industriālās drošības sertifikāts, bet apsardzes darbiniekiem - vismaz trešās kategorijas speciālā atļauja pieejai valsts noslēpuma objektiem;
3) vismaz 2 (divu) līgumu ietvaros fiziskās un tehniskās apsardzes pakalpojumi sniegti ēkās, kur tiek nodrošināts caurlaižu režīms un ne mazāk kā 2 (divi) diennakts apsardzes darbinieki.
	a) Pretendenta pieredzes apraksts, atbilstoši nolikuma 2.pielikumam;
b) Vismaz 3 (trīs) pozitīvas atsauksmes no nolikuma 2.pielikumā norādītajiem pasūtītājiem, ar ko pretendentam bijuši noslēgti līgumi par fiziskās apsardzes, tehniskās un tehnisko sistēmu apkopes pakalpojumu nodrošināšanu.


	3.4.6.
	3.4.6.1. Pretendentam pakalpojumu izpildē jāiesaista vismaz 4 (četri) fiziskās apsardzes darbinieki (iepirkuma 1. daļā) un 5 (pieci) fiziskās apsardzes darbinieki (iepirkuma 2.daļā), kuriem ir:
1)  atbilstoša izglītība apsardzes darbību veikšanai; 
2) vismaz B2 valsts valodas  prasmes līmenis vai latviešu valoda ir dzimtā valoda;
3) vismaz trešās kategorijas speciālā atļauja pieejai valsts noslēpuma objektiem.
No pretendenta piedāvātajiem apsardzes darbiniekiem vismaz 2 (divi) apsardzes darbinieki katrā attiecīgajā daļā ir veikuši fiziskās apsardzes pakalpojumus ēkā, kas ir III grupas publiska ēka, un visiem pretendenta piedāvātajiem apsardzes darbiniekiem  ir spēkā esoša trešās kategorijas speciālā atļauja pieejai valsts noslēpuma objektiem.

Gadījumā, ja pretendents iesniedz piedāvājumu abām iepirkuma daļām, pretendentam jāiesniedz informācija par 9 (deviņiem) darbiniekiem. 
3.4.6.2. Pretendentam līguma izpildē (katrā iepirkuma priekšmeta daļā) jānodrošina vismaz 1 darbinieks kurš tiks nozīmēts par atbildīgo tehnisko speciālistu instrukcijā noteikto pienākumu pildīšanai un kuram ir: 
1) 3. kategorijas speciālā atļauja pieejai valsts noslēpumam (konfidenciālai informācijai);
2) apliecība par piešķirtu elektrodrošības grupu, ne mazāku kā B zemsprieguma (Bz);
3) pēdējo 3 (trīs) gadu laikā (2022., 2023., 2024.) un 2025. gadā līdz piedāvājuma iesniegšanai ir bijusi pieredze apsardzes tehnisko sistēmu (tehniskās apsardzes signalizācijas sistēmas iekārtu, ugunsdrošības signalizācijas sistēmas iekārtu, videonovērošanas sistēmas iekārtu un durvju piekļuves kontroles sistēmas iekārtu)  uzturēšanā ēkā, kas ir III grupas publiska ēka. 

	a) Apsardzes darbinieku pieredzes apraksts atbilstoši nolikuma 3. pielikumam;
b) Papildus jāiesniedz 3.kategorijas speciālās atļaujas pieejai valsts noslēpumam (konfidenciālai informācijai) kopijas;
c) Dokumenti, kas apliecina atbildīgā tehniskā speciālista atbilstību izvirzītajām kvalifikācijas prasībām.

	3.4.7.
	Pretendentam fiziskās apsardzes pakalpojuma izpildē jāiesaista vismaz vienu atbildīgo apsardzes organizatoru, kuram ir vismaz 3.līmeņa profesionālā kvalifikācija (Apsardzes organizators) apsardzes nozarē, spēkā esošs apsardzes sertifikāts un 3.kategoriju speciālo atļauju pieejai valsts noslēpumam (konfidenciālai informācijai).

Atbildīgajam apsardzes darbiniekam pēdējo  3 (trīs) gadu laikā (2022., 2023., 2024.) un 2025. gadā līdz piedāvājuma iesniegšanai ir jābūt ne mazāk kā 1 gada darba pieredzei atbildīgā apsardzes darbinieka amatā objektā, kur apsargājamās ēkas platība nav mazāka par 2 000 m2 un kurā apsardzes darbiniekiem ir nepieciešams vismaz trešās kategorijas speciālā atļauja pieejai valsts noslēpuma objektiem.
	Informācija iekļaujama 3.pielikumā  “Pretendenta darbinieku pieredzes apraksts”, papildus jāiesniedz  Profesionālās kvalifikācijas apliecības kopija, apsardzes sertifikāta kopija, 3.kategorijas speciālās atļaujas pieejai valsts noslēpumam (konfidenciālai informācijai) kopija, aprakstīta informācija par atbildīgā apsardzes darbinieka iepriekšējo pieredzi.



2.5. Eiropas vienotais iepirkuma procedūras dokuments.
2.5.1. Pretendents var iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām. Ja pretendents izvēlēsies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tam jāiesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura vērtība ir vismaz 10 000 EUR no iepirkuma līguma vērtības. Piegādātāju apvienībai jāiesniedz atsevišķu Eiropas vienoto iepirkuma procedūras dokumentu par katru tās dalībnieku.
2.5.2. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
2.5.3. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5. janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam, un tā pieejama: https://www.iub.gov.lv/lv/339-EVIPD

1. TEHNISKAJAM PIEDĀVĀJUMAM IZVIRZĪTĀS PRASĪBAS, IESNIEDZAMIE DOKUMENTI
3.1. Pretendents iesniedz sava operatīvā autotransporta attēlus.
3.2. Pretendents iesniedz apliecinājumu, ka apsardzes darbinieki, kas veiks fizisko apsardzi, būs ģērbti formas tērpos – gaišas krāsas kreklā ar viegli redzamā vietā piestiprinātu identifikācijas karti, kur norādīts darbinieka vārds, uzvārds un apsardzes komersanta simbolika, tumšas krāsas biksēs, tumšās kurpēs, kā arī iesniedz savu darbinieku formas tērpu un speciālo pašaizsardzības līdzekļu aprakstu un attēlus.
3.3. Pretendents iesniedz apliecinājumu, ka Pretendents līguma darbības laikā nodrošinās darbiniekus, kuriem ir atbilstoša izglītība apsardzes tehnisko sistēmu, ugunsdrošības signalizācijas sistēmu, durvju piekļuves sistēmu un videonovērošanas sistēmu apkopei un remontam.

1. FINANŠU PIEDĀVĀJUMS

4.1. Finanšu piedāvājumu sagatavo atbilstoši nolikuma 4.pielikumā pievienotajai finanšu piedāvājuma veidlapai.
4.2. Finanšu piedāvājumā iekļauj visas ar Tehniskās specifikācijas prasību izpildi saistītās izmaksas, tai skaitā visus nodokļus un nodevas, transporta izdevumus, kā arī visas ar iepirkuma priekšmetu netieši saistītās izmaksas (dokumentu drukāšana u.tml.).
4.3. Finanšu piedāvājumā visas cenas norāda euro (EUR) bez pievienotās vērtības nodokļa. Visas cenas ir jāaprēķina un jānorāda ar precizitāti 2 (divas) zīmes aiz komata. Ja būs norādītas vairāk kā 2 (divas) zīmes aiz komata, noapaļošana netiks veikta un Komisija ņems vērā tikai 2 (divas) zīmes aiz komata.
4.4. Finanšu piedāvājuma visām ailēm ir jābūt aizpildītām. Piedāvājums nevar saturēt “0” vērtību.

1. PIEDĀVĀJUMA IZSKATĪŠANA UN VĒRTĒŠANA, LĒMUMA PIEŅEMŠANA

5.1. Iepirkuma komisija līguma slēgšanas tiesības, katrā attiecīgajā iepirkuma daļā piešķir pretendentam, kurš atbilst visām nolikumā noteiktajām prasībām un ir iesniedzis saimnieciski visizdevīgāko piedāvājumu ar zemāko cenu.
5.2. Komisija vērtēšanu veic slēgtās sēdēs.
5.3. Saskaņā ar 28.02.2017. Ministru kabineta noteikumu Nr.107 16.punktu, komisijai ir tiesības Pretendentu kvalifikācijas atbilstības pārbaudi veikt tikai tam Pretendentam, kuram būtu piešķiramas iepirkuma līguma slēgšanas tiesības. Pasūtītājs ir tiesīgs izlemt par šajā punktā minētās kārtības izmantošanu vērtēšanas gaitā, attiecīgi to protokolējot. Piemērojot šo kārtību, piedāvājumu vērtēšana noris šādā secībā: vispirms tiek veikta visu pretendentu finanšu piedāvājumu aritmētisku kļūdu pārbaude un labošana, pēc aritmētisku kļūdu pārbaudes tiek noteikts pretendents, kuram būtu piešķiramas līguma slēgšanas tiesības; tālāk tiek vērtēts tikai tā pretendenta piedāvājums, kuram būtu piešķiramas līguma slēgšanas tiesības, vērtējot piedāvājumu nolikuma 6.4. punktā noteiktajā kārtībā. 
5.4. Iepirkuma komisija visus piedāvājumus vai tā pretendenta piedāvājumu, kuram būtu piešķiramas līguma slēgšanas tiesības vērtē šādā secībā: 
5.4.1. piedāvājuma noformējuma pārbaude;
5.4.2. pretendentam izvirzīto atbilstības prasību pārbaude;
5.4.3. tehniskā piedāvājuma atbilstības pārbaude;
5.4.4. finanšu piedāvājuma izvērtēšana.
5.5. Piedāvājumu noformējuma pārbaudes laikā iepirkuma komisija izvērtē, vai piedāvājums noformēts atbilstoši nolikuma 1.5. punktā norādītajām prasībām. Ja pretendenta piedāvājums nav noformēts atbilstoši  nolikuma 1.5. punktā norādītajām prasībām, iepirkuma komisija var pieņemt lēmumu piedāvājumu tālāk neizskatīt un noraidīt. Ja piedāvājums neatbilst kādai no piedāvājumu noformējuma prasībām, komisija lemj par šī piedāvājuma tālāku izskatīšanu.
5.6. Pēc piedāvājumu noformējuma pārbaudes iepirkuma komisija veic pretendentam izvirzīto kvalifikācijas prasību pārbaudi. Pretendentu kvalifikācijas pārbaudē komisija pārbauda pretendenta atbilstību nolikuma 3.sadaļā noteiktajām prasībām pārbaudot pretendenta iesniegtos dokumentus, kā arī pārbaudot publiski pieejamo informāciju. Ja Pretendenta kvalifikācija neatbilst nolikuma 3.sadaļā noteiktajā prasībām, komisija lemj par piedāvājuma noraidīšanu. Pretendents tiek izslēgts no turpmākās dalības konkursā un piedāvājums netiek tālāk izvērtēts, ja komisija konstatē, ka Pretendents iesniedzis nepatiesu informāciju savas kvalifikācijas novērtēšanai, nav iesniedzis dokumentus vispār vai nav sniedzis komisijas pieprasīto papildus informāciju komisijas noteiktajā termiņā.
5.7. Pēc nolikuma 6.6. punktā noteiktās pretendenta kvalifikāciju prasību pārbaudes, iepirkuma komisija veic tehniskā piedāvājuma pārbaudi, izvērtējot tā atbilstību nolikuma 4. nodaļā un nolikuma tehniskajā specifikācijā norādītajām prasībām, pārbaudot nolikuma 4. nodaļā norādītos pretendenta iesniegto dokumentu. Ja pretendenta piedāvājums neatbilst kādai no nolikuma 4. nodaļā vai tehniskajā specifikācijā norādītajām prasībām, vai pretendents nav iesniedzis kādu 4. nodaļā norādītajiem dokumentiem, vai ir iesniedzis nepareizu informāciju sava piedāvājuma atbilstības pārbaudei, vai ja iepirkumu komisija, balstoties uz iesniegtajiem dokumentiem, negūst pārliecību par pretendenta spējām nodrošināt pakalpojumu, iepirkuma komisija piedāvājumu tālāk neizskata, atzīst to par neatbilstošu iepirkuma nolikumā izvirzītajām tehniskajām prasībām un noraida.
5.8. Pēc piedāvājuma tehniskās atbilstības pārbaudes iepirkuma komisija vērtē finanšu piedāvājumu. Iepirkuma komisija vērtē un salīdzina tikai to pretendentu finanšu piedāvājumus, kuru piedāvājumi nav noraidīti 6.5. - 6.7. punktos norādītajās pārbaudēs. Iepirkuma komisija pārbauda, vai finanšu piedāvājumā nav aritmētisku kļūdu. Ja iepirkuma komisija konstatē aritmētiskas kļūdas, tad tā kļūdas izlabo un vērtē finanšu piedāvājumu, ņemot vērā veiktos labojumus. 
5.9. Par saimnieciski izdevīgāka finanšu piedāvājuma iesniedzēju tiek uzskatīts pretendents, kas piedāvās zemāko cenu katrā iepirkuma daļā.
5.10. Iepirkuma komisija pārbauda, vai saņemtie piedāvājumi nav nepamatoti lēti, ievērojot PIL 53.pantā noteikto kārtību.
5.11. Ja Iepirkuma komisija konstatē, ka pretendents būtu izslēdzams no dalības iepirkuma procedūrā, pamatojoties uz Publisko iepirkumu likuma  42.panta otrās daļas 1., 2., 3., 4., 5., 6., 7., 10., 11., 12., 13. un 14. punktā minētajiem izslēgšanas iemesliem, tai skaitā saistībā ar šā likuma 42. panta trešās daļas 1., 4. un 5. punktā minēto personu, un nav piemērojami šā likuma 42. panta ceturtās daļas 2., 3., 4., 5. un 6. punktā noteiktie izņēmumi, Iepirkuma komisija dod pretendentam tiesības termiņā, kas ir vismaz 10 dienas pēc informācijas pieprasījuma nosūtīšanas dienas, iesniegt skaidrojumu un pierādījumus, kas apliecina pretendenta uzticamību saskaņā ar šā panta noteikumiem. Uzticamības nodrošināšanai iesniegto pierādījumu vērtēšanu Iepirkuma komisija veic saskaņā ar Publisko iepirkumu likuma 43.pantu.
5.12. Iepirkuma komisija neizslēdz pretendentu no dalības iepirkuma procedūrā Publisko iepirkumu  likuma 42.panta ceturtajā daļā noteiktajos gadījumos.
5.13. Komisija, pirms gala lēmuma pieņemšanas pārliecināsies, vai uz pretendentu, kuram piešķirama līguma slēgšanas tiesības nav attiecinātas sankcijas pēc Starptautisko un Latvijas Republikas nacionālo sankciju likuma, kas varētu ietekmēt Līguma izpildi, proti, vai noslēdzamā Līguma izpildi neapdraud subjektam piemērotās sankcijas un rīkosies saskaņā ar Starptautisko un Latvijas Republikas nacionālo sankciju likuma 11.prim pantu.
5.14. Visi Pretendenti tiek rakstveidā informēti par iepirkuma rezultātu 3 (trīs) darbdienu laikā no lēmuma par Līguma slēgšanas tiesību piešķiršanu katrā attiecīgajā iepirkuma daļā pieņemšanas dienas, Elektroniskajā iepirkumu sistēmā nosūtot pretendentam rakstveida paziņojumu par Līguma slēgšanas tiesību piešķiršanu un izvietojot informāciju Pircēja profilā.

1. IEPIRKUMA KOMISIJA, TĀS TIESĪBAS UN PIENĀKUMI
6.1. Iepirkuma komisija darbojas saskaņā ar šo nolikumu, Publisko iepirkumu likumu un citiem publiskos iepirkumus regulējošiem normatīvajiem aktiem.
6.2. Iepirkuma komisijas sēdes vada komisijas priekšsēdētājs. Priekšsēdētāja prombūtnes laikā komisijas priekšsēdētāja pienākumus pilda komisijas priekšsēdētāja vietnieks. 
6.3. Iepirkuma komisijas sēdes var notikt, ja tajās piedalās vismaz divas trešdaļas no komisijas locekļiem. 
6.4. Iepirkuma komisijas lēmumi tiek pieņemti sēdes laikā, atklāti balsojot. Lēmums ir pieņemts, ja par to balso vairākums no sēdē klātesošajiem komisijas locekļiem. Ja balsis sadalās līdzīgi, tad izšķirošā ir komisijas priekšsēdētāja balss. 
6.5. Iepirkuma komisijai ir tiesības: 
6.5.1. lemt par pretendenta noraidīšanu, par piedāvājuma tālāku neizskatīšanu un noraidīšanu šajā nolikumā minētajos gadījumos; 
6.5.2. labot finanšu piedāvājumos konstatētās aritmētiskās kļūdas;
6.5.3. pieaicināt atzinuma sniegšanai ekspertu (-us);
6.5.4. pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams pretendenta un tā piedāvājuma izvērtēšanai, kā arī lūgt, lai kompetenta persona izskaidro dokumentus, kas iesniegti iepirkumu komisijai;
6.5.5. uzdot pretendentam jautājumus par piedāvājumā ietvertās informācijas  paskaidrošanu un pieprasīt citu informāciju no pretendenta, ja tas nepieciešams piedāvājuma izvērtēšanai;
6.5.6. jebkurā brīdī pārtraukt iepirkumu, ja tam ir objektīvs pamatojums;
6.5.7. neizpaust konkrēto informāciju, ja tā var kaitēt sabiedrības interesēm vai tādējādi tiktu pārkāptas pretendenta likumīgās komerciālās intereses vai godīgas konkurences noteikumi.
6.6. Iepirkuma komisijai ir pienākums:
6.6.1. nodrošināt iepirkuma norisi un dokumentēšanu;
6.6.2. nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem;
6.6.3. sniegt informāciju par iepirkumu PIL noteiktajos gadījumos un kārtībā;
6.6.4. vērtēt pretendentus un to iesniegtos piedāvājumus saskaņā ar PIL, nolikumu, tehnisko specifikāciju, tehnisko piedāvājumu un finanšu piedāvājumu, izvēlēties piedāvājumu vai pieņemt lēmumu par iepirkuma izbeigšanu, neizvēloties nevienu piedāvājumu; 
6.6.5. Informēt Pretendentu par to, ka saskaņā ar Valsts ieņēmumu dienesta publiskās nodokļu parādnieku datubāzes vai Nekustamā īpašuma nodokļa administrēšanas sistēmas pēdējās datu aktualizācijas datumā ievietoto informāciju ir konstatēts, ka Pretendentam vai personālsabiedrības biedram, ja Pretendents ir personālsabiedrība, vai Pretendenta norādītajam apakšuzņēmējam, kura sniedzamo pakalpojumu apjoms ir vismaz 10 000 EUR bez PVN no kopējās pakalpojuma līguma vērtības vai  Pretendenta norādītajai personai, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, piedāvājuma iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 euro;
6.6.6. Konstatējot, ka apakšuzņēmējs, kura sniedzamo pakalpojumu vērtība ir vismaz 10 000 EUR no kopējās paredzamā iepirkuma līguma vērtības, vai persona, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, atbilst Publisko iepirkumu likuma 42.panta otrās daļas 1., 2., 3.,  4., 5., 6., 7., 10., 11., 12., 13. un 14. punktā minētajiem izslēgšanas gadījumiem pieprasīt, lai pretendents nomaina attiecīgo personu.
6.6.7. Laikā no piedāvājumu vai pieteikumu iesniegšanas dienas līdz to atvēršanas brīdim pasūtītājs nesniegt informāciju par citu piedāvājumu vai pieteikumu esamību. 
6.6.8. Piedāvājumu un pieteikumu vērtēšanas laikā līdz rezultātu paziņošanai pasūtītājs nesniedz informāciju par vērtēšanas procesu.
6.6.9. Veikt citas darbības, kas izriet no Publisko iepirkumu likuma un nolikuma, kā arī citiem normatīvajiem aktiem.

1. PRETENDENTA TIESĪBAS UN PIENĀKUMI

7.1. Piedalīšanās iepirkumā ir pretendentu brīvas gribas izpausme. Iesniedzot piedāvājumu dalībai iepirkumā, pretendents pieņem un apņemas ievērot visus iepirkuma dokumentu noteikumus.
7.2. [bookmark: _Hlk135984168]Atbilstoši Publisko iepirkumu likuma 46.panta ceturtajai daļai pretendents var balstīties uz citu personu iespējām. Tādā gadījumā pretendentam ir jāpierāda, ka līguma izpildē viņa rīcībā būs attiecīgie resursi un/vai norādītā persona līguma izpildē piedalīsies attiecīgo darbu izpildē, iesniedzot šo personu apliecinājumu vai vienošanos, vai citu līdzvērtīgu dokumentu un detalizētu skaidrojumu. Piegādātāju apvienībām ir jāiesniedz detalizētu skaidrojumu par katra tās dalībnieka nodrošināmiem resursiem un veicamiem darbiem līguma izpildē.
7.3. Pretendents iepirkuma piedāvājumā norāda visus paredzētos apakšuzņēmējus un to apakšuzņēmējus, kā arī izpildei nododamās līguma daļas un kopējo vērtību, ko nosaka atbilstoši Publisko iepirkumu likuma 63.panta trešajai daļai.
7.4. Atbilstoši Publisko iepirkumu likuma 40.panta trešajai un ceturtajai daļai pretendentam ir tiesības pieprasīt un saņemt vispārpieejamo informāciju (dokumentu atvasinājumus), iesniedzot (atsūtot) par to atbilstošu pieprasījumu (iesniegumu).
7.5. Pretendentam līdz līguma noslēgšanai ir tiesības atsaukt piedāvājumu, iesniedzot iesniegumu par piedāvājuma atsaukšanu.
7.6. Pretendentam ir pienākums pārliecināties, ka visi nolikumā prasītie dokumenti un informācija ir iekļauti piedāvājumā, kā arī par to, vai nav attiecināms kāds no Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14. punktā noteiktajiem izslēgšanas iemesliem, ievērojot arī šī likuma 43.pantu. 
7.7. Ieinteresētajam piegādātājam ir pienākums pieprasīt iepirkumu komisijai papildinformāciju vai iepirkuma dokumentu skaidrojumu, ja dokumenti vai tajos iekļautās prasības nav skaidri saprotamas un/vai ja iepirkuma dokumentu atsevišķās sadaļās iekļautās ziņas ir pretrunā vai ir nepietiekamas piedāvājuma sagatavošanai. 
7.8. Ieinteresētajam piegādātājam sagatavojot piedāvājumu, ir pienākums EIS pie attiecīgā iepirkuma dokumentiem iepazīties ar iepirkuma laikā veikto saraksti - saņemtajiem jautājumiem un uz tiem sniegtajām atbildēm, precizēto, grozīto iepirkuma dokumentāciju, kā arī citu publicēto informāciju. 
7.9. Pretendentam ir pienākums sniegt patiesu informāciju (ziņas).
7.10. Atbilstoši Publisko iepirkumu likuma 41.panta piektajā un sestajā daļā noteiktajam pretendentam ir pienākums pēc iepirkumu komisijas pieprasījuma izskaidrot savu piedāvājumu, uzrādot dokumentu oriģinālus, iesniegt prasītos dokumentus, informāciju. Pretendentam ir tiesības izskaidrot vai papildināt piedāvājumā esošu informāciju, bet nav tiesību grozīt iesniegtā piedāvājuma saturu.
7.11. Pretendentam ir pienākums segt visus izdevumus, kas saistīti ar piedāvājuma sagatavošanu un iesniegšanu.
7.12. Pretendentam ir pienākums līguma darbus veikt atbilstoši iepirkuma dokumentu prasībām un piedāvājumā norādītajam. 
7.13. Pretendentam ir citas iepirkuma dokumentos un Publisko iepirkumu likumā noteiktās tiesības un pienākumi.
7.14. Saskaņā ar Publisko iepirkumu likuma 68.pantu personai ir tiesības iesniegt iesniegumu Iepirkumu uzraudzības birojā par pretendentu atlases noteikumiem, tehniskajām specifikācijām un citām prasībām, kas attiecas uz konkrēto iepirkumu, vai pasūtītāja vai iepirkumu komisijas darbību iepirkuma laikā.

1. IEPIRKUMA LĪGUMS

8.1. Starp pasūtītājiem un iepirkuma uzvarētāju par katru attiecīgo daļu tiek noslēgts iepirkuma līgums atbilstoši tehniskajai specifikācijai un finanšu piedāvājumam un iepirkuma līguma projektam.
8.2. Pasūtītāji uzaicina Pretendentu, kurš atzīts par uzvarētāju, noslēgt iepirkuma līgumu 5 (piecu) darba dienu laikā no uzaicinājuma saņemšanas dienas. 
8.3. Ja izraudzītais Pretendents neparaksta iepirkuma līgumu noteiktajā termiņā savas vainas dēļ, to uzskata par atteikumu slēgt iepirkuma līgumu.
8.4. Ja kāds izraudzītais Pretendents atsakās slēgt iepirkuma līgumu ar Pasūtītājiem, Pasūtītājs pieņem lēmumu slēgt iepirkuma līgumu ar nākamo Pretendentu, kurš atbilst visām nolikuma prasībām un ir piedāvājis visizdevīgākos piedāvājumu, vai pārtraukt iepirkumu, neizvēloties nevienu piedāvājumu. Pirms lēmuma pieņemšanas par iepirkuma līgumu noslēgšanu ar nākamo Pretendentu, kurš piedāvājis saimnieciski visizdevīgāko piedāvājumu ar zemāko cenu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu. Ja nepieciešams, Pasūtītājs ir tiesīgs pieprasīt no nākamā Pretendenta apliecinājumu un, ja nepieciešams, pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Pasūtītājs pieņem lēmumu pārtraukt iepirkumu, neizvēloties nevienu piedāvājumu. Ja pieņemts lēmums slēgt iepirkuma līgumu ar nākamo Pretendentu, kurš piedāvājis visizdevīgāko piedāvājumu, bet tas atsakās iepirkuma līgumu slēgt, iepirkumu pārtrauc, neizvēloties nevienu piedāvājumu. 
8.5. Ja tikai viens Pretendents atbilst visām nolikumā noteiktajām Pretendentu atlases prasībām, Pasūtītājs sagatavo un ietver iepirkuma procedūras ziņojumā pamatojumu tam, ka izvirzītās Pretendentu atlases prasības ir objektīvas un samērīgas. Ja Pasūtītājs nevar pamatot, ka izvirzītās Pretendentu atlases prasības ir objektīvas un samērīgas, tas pieņem lēmumu pārtraukt iepirkuma procedūru.
8.6. Iepirkuma komisija var pieņemt lēmumu par iepirkuma izbeigšanu bez rezultāta vai plānotā iepirkuma līguma termiņa un apjoma grozījumiem, ja Pretendenta, kuram būtu piešķiramas iepirkuma līguma slēgšanas tiesības, piedāvātās cenas pārsniedz Pasūtītāja budžetā paredzētos līdzekļus iepirkuma līguma izpildei.  
8.7. Iepirkuma līguma redakcijā var tikt veikti grozījumi, ievērojot PIL 61. panta noteikumus.
8.8. Apakšuzņēmēju nomainīšanas kārtība, atbilstoši PIL 62.pantam: 
8.8.1. Iepirkuma procedūrā izraudzītais Pretendents nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē; 
8.8.2. Pasūtītājs var prasīt personāla un apakšuzņēmēja viedokli par nomaiņas iemesliem; 
8.8.3. Iepirkuma procedūrā izraudzītajam Pretendentam ir pienākums saskaņot ar Pasūtītāju papildu personāla iesaistīšanu iepirkuma līguma izpildē; 
8.8.4. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot uzvarējušo piedāvājumu; 
8.8.5. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot uzvarējušo piedāvājumu; 
8.8.6. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem: 
8.8.6.1. Piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
8.8.6.2. tiek nomainīts apakšuzņēmējs, uz kura iespējām iepirkuma procedūrā izraudzītais Pretendents balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā izraudzītais Pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42.panta otrās daļas 1.,2., 3., 4., 5., 6., 7., 10., 11., 12., 13. un 14. punktā minētajiem Pretendentu izslēgšanas noteikumiem; 
8.8.6.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 EUR no kopējās iepirkuma līguma vērtības, atbilst PIL 42. panta otrās daļā minētajiem Pretendentu izslēgšanas gadījumiem; 
8.8.6.4. apakšuzņēmēja maiņas rezultātā tiktu izdarīti tādi grozījumi Pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem;
8.8.6.5. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem;
8.8.7. pārbaudot jaunā apakšuzņēmēja atbilstību, Pasūtītājs piemēro PIL 42. panta noteikumus.
8.9. Pasūtītājs pieņem lēmumu atļaut vai atteikt iepirkuma procedūrā izraudzītā Pretendenta personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar PIL 62.panta noteikumiem.


1. PIELIKUMI

1.pielikums – Pretendenta pieteikums dalībai iepirkumā;
2.pielikums – Pretendenta pieredzes apraksts;
3.pielikums – Pretendenta darbinieku pieredzes apraksts;
4.pielikums – Finanšu piedāvājums;
5.pielikums – Līguma projekts;
6.pielikums – Objekta apsekošanas akts;
7.pielikums – Tehniskā specifikācija (t.sk. apsardzes instrukcija) iepirkuma 1.daļai – Skolas ielā 
             28, Rīgā; (tiek izsniegta objekta apsekošanas brīdī);
8.pielikums – Tehniskā specifikācija (t.sk. apsardzes instrukcija) iepirkuma 2.daļai – Fridriķa ielā 
             9, Varakļānu ielā 2, Varakļānu ielā 1A un Varakļānu ielā 1B, Rīgā; (tiek izsniegta objekta apsekošanas brīdī).

